CELEX: 62011CN0604
Language: et
Date: 2011-11-28 00:00:00
Title: Kohtuasi C-604/11: Eelotsusetaotlus, mille on esitanud Juzgado de Primera Instancia n °12 de Madrid (Hispaania) 28. novembril 2011 — Genil 48, S.L. ja Comercial Hostelera de Grandes Vinos, S.L. versus Bankinter S.A. ja Banco Bilbao Vizcaya Argentaria, S.A.

4.2.2012   
            
            
               ET
            
            
               Euroopa Liidu Teataja
            
            
               C 32/15
            
         Eelotsusetaotlus, mille on esitanud Juzgado de Primera Instancia no 12 de Madrid (Hispaania) 28. novembril 2011 — Genil 48, S.L. ja Comercial Hostelera de Grandes Vinos, S.L. versus Bankinter S.A. ja Banco Bilbao Vizcaya Argentaria, S.A.
   (Kohtuasi C-604/11)
   2012/C 32/28
   Kohtumenetluse keel: hispaania
   
      Eelotsusetaotluse esitanud kohus
   
   Juzgado de Primera Instancia no 12 de Madrid
   
      Põhikohtuasja pooled
   
   
      Hagejad: Genil 48, S.L. ja Comercial Hostelera de Grandes Vinos, S.L.
   
      Kostjad: Bankinter S.A. ja Banco Bilbao Vizcaya Argentaria, S.A.
   
      Eelotsuse küsimused
   
   
               1.
            
            
               Kas seda, kui kliendile pakutakse enda muude finantstoodete intressimäärade muutumise riski vastu kindlustamiseks intressimäära vahetuslepingut, tuleb käsitada investeerimisnõustamise teenusena vastavalt [direktiivi 2004/39/EÜ] (1) artikli 4 lõike 1 punktis [4] antud määratlusele?
            
         
               2.
            
            
               Kas kõnealuse direktiivi artikli 19 lõikes 4 ettenähtud sobivustesti tegemata jätmisega mittekutselise investori puhul kaasneb investori ja nõustava krediidiasutuse vahel sõlmitud lepingu täielik õigustühisus?
            
         
               3.
            
            
               Kas juhul, kui kirjeldatud tingimustel osutatud teenust ei käsitata investeerimisnõustamisena, kaasneb juba ainuüksi asjaoluga, et selline keerukas finantsinstrument nagu intressimäära vahetusleping ostetakse investeerimisasutuse süü tõttu ilma [direktiivi 2004/39/EÜ] artikli 19 lõikes 5 ettenähtud asjakohasustesti tegemata, lepingu täielik õigustühisus?
            
         
               4.
            
            
               Kas asjaolu, et krediidiasutus pakub muude finantstoodetega seotud keerukat finantsinstrumenti, on piisav selleks, et jätta [direktiivi 2004/39/EÜ] artiklis 19 ettenähtud sobivustesti ja asjakohasustesti — mille investeerimisasutus peab mittekutselise investori puhul tegema — tegemise kohustus kohaldamata?
            
         
               5.
            
            
               Kas selleks, et saaks välistada [direktiivi 2004/39/EÜ] artikli 19 lõikes 9 kehtestatud kohustuste kohaldamise, on vaja, et finantstoote suhtes, millega pakutav finantsinstrument on seotud, kehtiksid samasugused investorikaitsestandardid, mida nõuab kõnealune direktiiv?
            
         
      (1)  Euroopa Parlamendi ja nõukogu 21. aprilli 2004. aasta direktiiv finantsinstrumentide turgude kohta, millega muudetakse nõukogu direktiive 85/611/EMÜ ja 93/6/EMÜ ning Euroopa Parlamendi ja nõukogu direktiivi 2000/12/EÜ ja tunnistatakse kehtetuks nõukogu direktiiv 93/22/EMÜ (ELT L 145, lk 1; ELT eriväljaanne 06/07, lk 263).